Sarnane süsteem on kasutusel näiteks Saksamaal Berliini ümbruse metsade tuleseireks. See koosneb kõrgehitistele (Eesti oludes näiteks mobiilsidemastidele) paigaldatud ja 360 kraadi ulatuses pöörduvatest kaameratest ning tarkvarast, mis võimaldab operaatoril huvipakkuva koha üldpildist välja suurendada ja teavitab automaatselt operaatorit, kui mõne kaamera vaateväljas on aset leidnud olulised muutused (tuli või  suits). Kaamerad ja spetsiaalselt põhjamaadele kohandatud tarkvara on varustatud lahendustega, mis võimaldavad minimeerida valehäired. Lisaks on kaamerad varustatud suitsutuvastusseadmetega.